**Auroville** er en eksperimentell by i Viluppuram-distriktet i delstaten Tamil Nadu, sør i India. Byen ble grunnlagt i 1968 av Mirra Alfassa Morriset. Auroville skal være en felles by for framtidsmennesket. Auroville omtales ofte som en multikulturell framtidsby.

Historie og grunnprinsipper
---------------------------

Auroville er inspirert av tankene og idéene fra den indiske frihetskjemperen og filosofen Sri Aurobindo.  Aurobindos idéer dreier seg om Advaita vedanta – læren om at alle ting er ett. Etter Ayrobindos død, grunnla hans spirituelle partner Mirra Alfassa Morriset byen Auroville. Mirra Alfassa Morriset kalles også Moderen eller The Mother.

Matrimandir
-----------

 Matrimandir i Auroville.Matrimandir i Auroville.
Matrimandir er en stor kuppel i sentrum av Auroville. Den ble bygget fra 1971, etter initiativ fra «Moren». Arkitekten bak Matrimandir er franskmannen Roger Anger. Bygget sto ferdig i 2008.  Bygget skal symbolisere fødselen av en ny bevissthet. Bygget brukes som et meditasjonssted.

Demografi
---------

I mai 2014 bodde til sammen 2 345 personer fra 45 ulike nasjoner i Auroville.

Innbyggerne i Auroville har ulik kulturell, nasjonal og økonomisk bakgrunn. Indere, franskmenn og tyskere er de største gruppene. Nesten tre fjerdedeler av den indiske delen av befolkningen er fra Tamil Nadu. De fleste som søker innreise og bosetter seg i Auroville kommer først på besøk for å utforske stedet. En opptaksgruppe regulerer opptak av nye medlemmer, basert på deres «psykologisk-åndelige tilbøyeligheter».  Alle innbyggerne arbeider i en av byens butikker og kommersielle enheter, eller i administrasjonskontorene.

Kritikk
-------

Innflyttere til Auroville må ha nok penger til å kunne sørge for seg selv økonomisk i minst ett år. De må selv bygge eget hus, og ordne med transport. Levekostandene i Auroville er høye sammenlignet med Tamil Nadu. Dette betyr at fattige mennesker vanskelig har mulighet til å ta del i den eksperimentelle byen. Kritiske reiseskildringer har beskrevet Auroville som et kortvarig prosjekt for middelklassen. Auroville har blitt kritisert for å skape langt større sosio-økonomiske ulikheter i Tamil Nadu enn den likheten byen forsøker å fremme.

Et annet punkt Auroville kritiseres for, er byens forhold til andre lokale indiske landsbyer. Fysisk ekspansjon av Auroville har skapt frustrasjon og sinne hos for nabolandsbyer og bønder som mister landområder til den eksperimentelle byen.

Auroville har i flere ganger blitt anklaget for å være et samfunn preget av korrupsjon, narkotikabruk, seksuell
manipulering og pedofili. Dette er svært omdiskutert.

Referanser
----------

1. 1 2  Rakesh Kapoor. «Auroville: A spiritual-social experiment in human unity and evolution». Futures*, Volume 39, Issue 5, June 2007, Pages 632–643*.
2. ↑  Aadnanes, Per M. (1997). *Det nye tusenårsriket: New Age som livssyn*. Oslo: Universitetsforlaget. ISBN 8200127338.
3. ↑  auroville.org
4. ↑  «Auroville population». archive.auroville.org. Arkivert fra originalen 25. desember 2014. Besøkt 26. oktober 2015.
5. 1 2 3 4  «Tehelka - India's Independent Weekly News Magazine». *archive.tehelka.com*. Besøkt 26. oktober 2015. [*død lenke*]
6. ↑  Brown, Mick (1999). *Den åndelige turist. En personlig reise i troens grensetrakter.* Oslo: Stenersens Forlag. s. 190–191. ISBN 8272012510.

Eksterne lenker
---------------

* Offisielt nettsted Rediger på Wikidata

* (en) Auroville – kategori av bilder, video eller lyd på Commons Rediger på Wikidata
* Aurovilles statistikkarkiv

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** SUDOC **·** NKC **·** GeoNames
 |